User talk:Vanlalfaka ralte

A CHANCHIN TLANGPUI :

Kum 1948, July thla khan Pehlawnah Pu Ngurdawla (L) leh Pi Khawtinthangi (L) te fa hmasa ber niin a lo piang a, A pianpui unate chu - (1.) Upa Ramsanga h/o C. Lalzarmawii, Pehlawn. (2.) Malsawma h/o Kawlthanzauvi, Pehlawn. (3.) Lalhlani w/o Ronghaka, Pehlawn. 7th October 1967 ah Pu R Sangliana nen Pastor Selkhuma kutah an in nei a fapa 2 leh fanu 3 an nei a, tu 8 an nei tawh bawk a ni. An fate chu- (1.) Lalnghinglovi w/o Lalhmangaiha Chhinga Veng. (2.) Zikpuii Chhinga Veng. (3.) R. Lalnuntluanga h/o Lalchawithangi Sailo Chhinga Veng. (4.) R. Vanlalchhuanga (L). (5.) Runremmawii Chhinga Veng. Amah hi mi tlawmngai thei tak mai a ni a. Tin, a fate hi a hmangaih em em a, a fate tan hian eng hna pawh nise taima takin, hrehawm leh zah pawh sawi lovin a thawk bawrh bawrh thin a ni. Tin, vanduai thlak takin a nu leh pa te hian an boral san hma em avangin a naute pawh hian nu leh pa ang maiin an en a. Amah hi mi hrisel leh harhvang tak mai ani a, Mizo nu zawng zawngah amah aia mitlawmngai leh taima, pasal fanaute mai bakah a pasal chhungte pawh a pasal ang tlukin a hmangaih em em a, chuvangin mite pawhin mofel leh tha an tih em em ani. Amah hi mi inthlahrung leh zakzum tak mai ani a, hei vang hian Kohhranah leh khawtlangah a lang tam lem lova, mahse a chunga chanvo leh tihtur a tlak reng rengin hlenchhuah hram tum mi leh tlanchhiat san ngai lo a ni a, a theih ang chin chinah chuan a mawhphurhna hlen tum hram hram mi a ni. Tichuan kum 1982-ah Aizawla rawn pem thlain tuna an awmna Chhinga Veng (Vengtharah) hian awmhmun nghet neiin an in beng bel ve a ni.

A NAT TAN DAN :

Nikum 2012 kum tawp lam atangin a in sawisel tan a, tichuan theih ang angin doctor chi hrang hrangte kan rawn a, a tha ve leh mai thin a. Kumin kumtir lam khan in sawisel lehin Dr. Zothantluanga hnenah a in entir leh a, damdawite chawhin ziaawm leh mai turah kan ngai a, mahse ziaawm lam a pan thei tak tak chuang lova. Tichuan April ni 6, 2013 ah Civil Hospital OPD-ah Dr. Lalawmpuia hnenah a in entir leh a, X Ray leh CT Scan ti turin a lo ti a, tah chuan Chuap Cancer ani tih hmuhchhuah a ni ta a ni. Dr. Awmpuia chuan ngun takin a enkawla, a cancer chu a lo nasat tawh avangin chemo pawh khai ngam anih loh thute min hrilh a, tichuan theih ang angin kan inenkawl chhova, damdawi tha-te beiseiin August thla tawp lam khan Grace Nursing Home-ah kan lut ta a, theih ang ang a chawlhkar hnih chhung kan in enkawl hnu in kan chhuak leh a. A tha chho leh zel tura kan beisei laiin 7th November, 2013 zan atang khan chauh lam a pan chho leh ta a. In lamah theih ang anga in kan in enkawl chhova, thenawm khawveng leh khawtlang ten min lainat in min thlahthlam ngai lova, mahni chhungkua chauhva awm pawh nei lovin a chang leh tlaivar ten min men puia. Tichuan lo chaklo zual zelin Ni 23 December, 2013 tlai lam dar 4:30 khan chatuan ram min pan san ta a ni.

LAWMTHU SAWINA :

Vengchhunga Doctor leh Nurse kan neihte, kan mamawh hun apianga kan tihbuai thin zawng zawngte chungah lawmthu kan sawi a, Kan damloh chhung zawnga min lainata sum leh tha tamtak seng a, thingtlang lam atanga min kan tute, zan khaw tairek thleng thleng thlenga kan mangan hlauva min menpui thin tute leh min tlaivarpui thin tute vengchhung nu leh pa, nula leh tlangval, a boral ni thleng a min buaipuitute zawng zawng chungah leh a a vuina a min rawn telpui tute zawng zawng chungah thinlung leh tihtak zetin lawmthu kan sawi tak meuh meuh a ni.